fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi pt fi fi fi fi fi fi fi fi fi fi et fi fi fi fi et fi fi fi lt fi fi fi fi fi fi fi fi fi fi fi fi fi fi fi fi fi fi fi fi fi id es de es fi fi fi fi fi fi fi fi fi fi fi fi nl fi fi fi ms fi eo cs fi fi fi fi de fi en fi fi fi fi fi fi fi cs fi fi fi fi fi fi fi fi de fi fi fi fi fi fi fi fi fi fi cs fi fi fi fi fi fi fi pt fi fi it fi fi fi fi fi fi en fi fi fi fi fi fi fi fi fi fi fi en fi fi fi fi fi fi fi fi fi fi fi fi fi en fi fi fi en fi fi en fi fi en fi fi fi fi fi fi fi fi id fi fi fi fi fi fr fi fi fi fi en fi fi fi fi fi fi fi fi en en fi fi fi fi en fi fi fi fi fi fi fi fi en fi fi fi fi fi fi fi lt fi fi fi
Raha ei tee onnelliseksi, mutta rahattomuus v*tuttaa.: helmikuuta 2015
Olen kolmekymppinen typeristä veloistaan niskalenkin ottanut nainen. Maksoin 14 000€ turhaa velkaa pois 33 kuukaudessa. Lottovoiton haaveilu on loppunut jo aikaa sitten. Blogi kertoo asuntolainan maksusta ja taloudellisesta tasapainoilusta. Toiveena on tasapainoinen talouselämä ja säästäminen.
Olen aika-ajoin tehnyt unelmakarttoja. Aarrekartan tai unelmakartan idea perustuu tulevaisuuden muistelu -tekniikkaan. Tekniikasta löytyy informaatiota ihan googlaamalla, ja lyhykäisyydessään tulevaisuuden muistelun ideana on rakentaa visio tulevaisuuteen ja rakentaa silta nykyhetken ja tulevaisuuden välille. Tavoitteiden ja toimintamallien hahmottaminen ohjaa kohti unelmaa lähes huomaamatta.
Uudessa työpaikassani tulee pian vuosi täyteen. Löysin juuri unelmakartan jonka tein muutama vuosi takaperin. Sen jälkeen etappeja on saavutettu mukavasti. Velat on maksettu, laskutili pyörii, budjetti on sopiva, asunto on ostettu, YAMK -opinnot suoritettu, työpaikka vaihdettu ja ylennys saatu.
Seuraava etappi on seuraava ylennys. Nykyinen tehtäväni sisältää esimiehen sijaistamista tarvittaessa. Pian esimies on kuukauden lomalla ja saan sinä aikana osoittaa osaamistani organisaatiossa. Esimieheni siirtyy toisiin tehtäviin ensi syksyyn mennessä ja havittelen hänen paikkaansa.
Tuossa tavoitteessa piilee muutamakin motiivi. Jos toiveeni toteutuisi, saisin itse suunnitella työaikani. Se vapauttaisi enemmän aikaa harrastuksille ja omille projekteille. Avoimen yliopiston tarjontaa on tullut tarkkailtua jo hetken aikaa. Ensi syksynä voisin aloittaa muutamia kursseja tai vaikkapa tosissaan alkaa valmistelemaan haavettani osa-aikaisesta yrityksestä. Tulevaisuus selviää sitten kun selviää, mutta nyt on pakko sanoa, että vuodet 2010 -luvulla ovat olleet elämäni toistaiseksi parasta aikaa. Olen saavuttanut sen mitä olen tavoitellut.
Leikittelin nyt ajatuksissani ja paperilla, seuraavaa kymmentä vuotta samalla pohdiskellen kulunutta kolmea vuotta, jota olen tämän blogin parissa elänyt. Tavoitelistani kasvoi pitkäksi, etappejakin on monta. Ohessa nyt tavoitelistani, joka liittyy tämän blogin aiheisiin. Laihtumiset, matkahaaveet ja opintokuviot on siis jätetty nyt pois tästä listasta. Samassa jo saavutetut tavoitteeni, jotka onkin tuttuja jo entuudestaan.
9. 2 000€ hätävara rahasto kerätty  (2015)
11. Tuloja on kasvatettu (2015)
12. 10 000€ kodin asuntolainaa maksettu (2016)
13. Auto ostettu käteisellä (2016)
15. Säästäminen sijoitusasuntoa varten aloitettu. (2018)
17. 5 000€ säästetty sijoitusasuntoa varten. (2019)
20. 3 000€ sijoitusasunnon lainaa maksettu (2021)
22. Tuloja on kasvatettu (2021)
23. 3 000€ sijoitusasunnon lainaa maksettu (2022)
24. 10 000€ kodin asuntolainaa maksettu (2022)
25. 3 000€ sijoitusasunnon lainaa maksettu (2023)
26. 10 000€ kodin asuntolainaa maksettu (2023)
27. Koti on velaton (2024)
28. 10 000€ sijoitusasunnon lainaa maksettu (2024)
29. 10 000€ sijoitusasunnon lainaa maksettu (2025)
30. 10 000€ sijoitusasunnon lainaa maksettu (2026)
31. Sijoitusasunto on velaton (2027)
Ikinä en ole suunnitellut näin pitkälle ja tarkkaan mitään. Vuonna 2027 olen 42 -vuotias. Utopistiselta tuntuu, mutta jos asiat menee yhtään tähän suuntaan, olen varsin tyytyväinen.
Tuo 10 000€ vuositahti voi kyllä olla aivan liikaa, mutta sillä nyt haluaisin kuitenkin lähteä unelmoimaan.
Pahimmassa tapauksessa joku prinssi saapuu ja pyyhkäisee jalat alta ja seuraavat kaksitoista vuotta menee velkaa kasvattaessa jossain lähiössä samalla kun kituutan kotihoidon tuella. No katotaan. Ikinähän minä en ole haaveillut perheestä, mutta onhan sitä hullumpiakin asioita tapahtunut.
Mitä sinulla on kartassasi? Se voi olla lista, jana tai vaikka lehdestä leikattuja kuvia. Suosittelen, tekee hyvää ja on mukavaa puuhaa. Mutta tosiasia on, että unelma aktivoituu vasta, kun se altistetaan dialogille. Siispä tee kaverin kanssa, kerro siitä kaverille tai kirjoita vaikka blogiin, niin unelmat muuttuvat suunnitelmiksi!
Lähettänyt Taina klo 17.02 26 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: kotiprojekti, pohdintaa, suunnitelmia, tavoitteita, unelmia
Yllättäen huomaan, että omat toimintamallit ovat juurtuneet syvälle. Nyt kun tileillä on ollut enemmän rahaa rempparahojen vuoksi, on rahaa liuennut ihmeellisiin kohteisiin. En oikein osaa sanoa minne rahaa on kadonnut. Jotenkin kuitenkin uskoisin jälkien johtavan ABC asemien ja Pins -kauppojen karkki ja limsa -hyllyille. Palkan tuloon on kolme viikkoa ja rahaa on vain ruokaan.
Yllättäen olen tilanteessa, jossa huomaan olevani lähdössä risteilylle, eikä siihen olekaan budjetoitu rahaa. Olen selkeästi laiskotellut kalenterin, budjetin ja suunnittelun kanssa. Lukuisia kuitteja on jäänyt ottamatta ja.. no v*tuttaa. Kuinkas muuten.
Visa jää nyt vinkumatta, ja lähden risteilemään kroisoksen lailla. Käynpä siis pankin kautta ja nostan säästötililtä laivareissuun rahaa promilletason takaamiseksi. Rahattomana ja pahalla mielellä olen tuhlailevaisimmillani. Käykö kenellekään muulle niin koskaan?
Vaikka taloustilanteeni on ollut tasapainossa jo pitkän aikaa (suurimman henkilökohtaisen muutoksen uskon tapahtuneen laskutilin myötä) aion palata nyt perusasioiden äärelle. Säädän itselleni viikkorahan.
Uuden asuinpaikan myötä lähellä on lähikauppoja kolme kappaletta. Kaupat on pikkuriikkisiä, mutta kattavat kolmen etukortin värisuoran. Lisäksi työmatkan varrella on nyt Liiteri ja kaupassa käynti on muuttunut kokolailla repaleiseksi. Edelleen olen sitä mieltä, että viikottaisen ostoslistani kanssa en tee oleellista säästöä jos hajoitan ostokseni ympäri kyliä. Ruokakauppaanhan mulla menee vaihdellen 100- euroa riippuen siitäkin, onko ostoskorissa esim. herkkuja tai alkoholia. Nyt päätin, että siirrän palkkapäivänä 200€ vihreälle kortille ja käytän sitä, kun käyn neljä kertaa ruokakaupassa kuun aikana. Kerran viikossa riittää niihin isompiin ostoksiin. Rahaa sitten toivon mukaan jää tilille ja maksutapaetuakin kertyy vähän. Sieltä voi sitten vaikka tankata joskus, jos tilillä on ylimääräistä rahaa. Rahan pitäisi "unohtua" sinne herkästi, koska en muista tunnuslukuakaan ulkoa tai omista verkkopankkitunnuksia ko. korttiin.
200€ on puolestaan sopiva (ehkä turhankin suuri) summa kolmekymppiselle sinkkunaiselle kuukausittaiseen turhuuteen. Niin sanottu menoraha. Leffa, ulkona syöminen, kahvilat ja ripsari silloin paita tällöin, ihmiselle jolla on kaikkea. Olkoon sitten vaikka limpparia koko rahalla, mutta minun pitää tietää paljonko sitä kuluu. Tiliotetta vilkaistessani näen punaista merkinnästä
Tunnen Pepsi Maxin tuoksun nenässäni, eikä se enää jälkikäteen tunnu enää yhtään kivalta. Kyseinen Siwa on työmatkan varrella ja pullon osto on enemmän sääntö kuin poikkeus. 20*2,35€=47€ kuukaudessa!!!! Nyt ryhtiä tähän touhuun.
200€ käteistä ja 200€ vihreelle kortille.
Siwa ja Absi boikottiin.
Lähettänyt Taina klo 3.41 4 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: budjetti, hups, löpinää, pohdintaa, suunnitelmia, tavoitteita
maanantai 16. helmikuuta 2015
Ylimääräiset lyhennykset 2 Asuntolainan ja pitkäaikaisluottojen kiriminen ja ´Payment a day´
Nyt luet toista osaa velkojen kirimisestä. Nämä ajatukset ja toimintatavat soveltuvat yhtälailla osamaksuihin, luottokorttivelkoihin, joustoluottoihin, asuntolainoihin kuin säästösuunnitelmiinkin.
Ensimmäiseksi sovelsin tätä kirimisperiaatetta vanhan kunnon HenkkaMaukan kanssa. Laskussa oli aina sama viite. Otin yhteyttä Henkkaan ja kysyin voiko velkaa lyhentää tililaskulla vapaasti määrittämälläni summalla tai useamman kerran kuukaudessa. Vastaus oli kyllä. Siispä lyhensin. Ensin esim. laskun maksupäivänä 50€ pari viikkoa myöhemmin vielä 20€ ja sitten vielä 10€. Otin tiukaksi tavoitteeksi päästä Henkasta eroon ja tuntui hyvältä, että aina kun liikenevää rahaa oli, oli paikka johon sen samoin tein saatoin laittaa. Velka lyheni vähän vahingossa. Ai että tuntui hyvältä hyvästellä Henkka kesäkuussa, kun alkuperäisen laskelman mukaan jäähyväisten aika olisi ollut jouluna.
Sitten aloitin säästämisen. Viisaat ameriikkalaiset puhuvat tästä ´payment a day´ -periaatteesta, jonka mukaan voi esim. pyöristää tilin saldon siirtämällä sentit päivittäin säästötilille. No tätä teen nykyään ahkerasti. Tilisiirrot voi olla vaikkapa 3,45€ tai 8€ sopivan tasaluvun saavuttamiseksi. Kun siirrot tehdään omalle tilille omassa verkkopankissa, ei siihen tarvitse tuhlata edes avainlukua. Toimii itselläni erittäin hyvin. Joka kerta kun kirjaudun verkkopankkiin siirrän pennosiani. Säästämistä se on, vaikka puhuttaisiin kuinka pienistä summista.
Asuntolainan pikalyhennykset toimivat samalla "tili-periaatteella". Pankkiin on avattu minulle tili jolle velka on otettu FI** **** **** **** ** on tili, jonka saldo on miinuksella lainan verran. Olen tallentanut itselleni verkkopankkiin maksupohjan, jossa saajana on ko. tili. Kun valitsen maksupohjan, tulee ruudulle seuraava näkymä:
Tämän jälkeen valitsen summan, vaikkapa 20€ ja maksan. Mitä tästä seuraa? Maksusuunnitelmani muuttuu. Velkapääoma pienenee, maksuaika pienenee, korot ja kulut pienenevät.
Verkkopankissa on nähtävissä lainan maksusuunnitelma vuosittain. Jos haluaisin pitää suunnitellusta maksusuunnitelmasta kiinni, tietäisin jo nyt millainen erä minua odottaa tammikuussa 2024 lainan maksun osalta. En kuitenkaan halua. Miksi? Kun laina oli otettu ja suunnitelmat tehty, jäin verkkopankissa maksusuunnitelman viimeisen sivun. Se näytti tältä;
Korkoja melkein 7000€. Se on yli 10% koko lainamäärästä. Aloin myös miettimään, että oikeasti laina-ajan pituus olisi 14 vuotta (eikä kaikkea lainaa ole vielä nostettu!!) Yhtiölainan pois maksamiseen on vielä 10 000€ nostamatta. Näin itseni melkein 50 -vuotiaana tässä asunnossa ja alkoi ahdistaa ajatus siitä, kuinka monta remppaa olisi luvassa ja kuinka en saa ikinä mitään aikaan. Haaveenani on myydä tämä jossain vaiheessa ja ostaa kaksi pienempää asuntoa tai ostaa sijoitusasunto tai jotain. Mutta näin itseni vain lyhentämässä loputtomalta tuntuvaa velkaa. Tuskin tämä blogi enää 2028 on pystyssä. Tai ei sitä tiedä.. tällä menolla opeteltavaa riittää ikuisiksi ajoiksi. Siispä ryhdyin maksamaan lainaa pois. 20€ silloin, 40€ tällöin. Pikkuhiljaa, niin ettei itse sitä edes oikein huomaakkaan. Mutta arvatkaapas mitä? Nyt vuosi 2028 näyttää tältä;
Olen säästänyt koroissa jo muutaman satasen.
Laina-ajassa kuukauden. Ei huono!
Että enpä tiedä olenko turhan innokas, mutta ylimääräisiä lyhennyksiä on tehty tosiaan sillä 300€:llä. Nyt kyllä sanoisin, että on aika kannattavaa ollut. Vai mitä olette mieltä? Itse haaveilen siitä, että asuntolaina olisi ihan oikeasti maksettu 2023, eli kahdeksassa vuodessa. Katsotaan kuinka käy...
Ps: Tuo lainanmaksu suunnitelma muuttuu ja päivittyy itsestään, ei siis vaadi pankkineitiä tms. eikä siitä tule lisäkuluja.
Lähettänyt Taina klo 12.01 15 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: asiaa, asuntolaina, kekseliäisyys, lukijan toive, muiden blogeista, suunnitelmia, säästäminen, tavoitteita, vinkkejä
lauantai 14. helmikuuta 2015
Ylimääräiset lyhennykset 1 Snowball ja pienet lainat
Edellisen postauksen kommentissa oli toivottu kirjoitusta ylimääräisistä asuntolainan lyhennyksistä. Maksusuunnitelman kiriminen on osa suurempaa suunnitelmaani ja omaa haaveiluani, josta myöhemmin sitten lisää.
Kirjoitan aiheesta nyt kaksi kirjoitusta. Ensimmäinen käsittelee ´Snowball´ -menetelmää ja pienten lainojen maksua. Toinen asuntolainaa ja ´Payment a day´ -menetelmää.
Lainojen takaisin maksamisessa toteutin Snowballingin periaatteita. Maksoin pienet ja kalliit velat pois ensin ja sitten vapautin enemmän varoja halvempien lainojen maksamiseen.
Jos minulla on maksuvaraa 500€ kuukaudessa maksaa lainoja, ja minulla on seuraavat lainat:
Pikavippi 1000€ korko 20%
Luottokorttivelka 1500€ korko 10%
Joustoluotto 3000€ korko 5%
Ajatuksena on, että kallein velka (jossa on suurin korko) maksetaan ensin pois. Muista lainoista maksetaan tänä aikana pelkkää minimi lyhennystä.
Pikavippi 1000€ korko 20% lyhennys 200€/kk
Luottokorttivelka 1500€ korko 10% lyhennys 150€/kk
Joustoluotto 3000€ korko 5% lyhennys 100€/kk
Opintolaina 9000€ korko 2% lyhennys 50€/kk
Luonnollisesti pikavipissä saattaa olla sopimuksessa esim. että maksetaan vain kahdessa erässä tai muuta vastaavaa, mutta jos ottaa yhteyttä luoton antajaan ja sanoo, ettei saakkaan luottoa maksettua, voi saada tehtyä uuden sopimuksesta poikkeavan maksusuunnitelman. Tässä kohden oleellinen asia on olla tekemättä lisää velkaa!
Kun pikavippi on maksettu pois, siirretään siitä vapautuva maksukapasiteetti seuraavaksi kalleimpaan velkaan.
Pikavippi 1000€ korko 20% lyhennys 200€/kk
Luottokorttivelka 1500€ korko 10% lyhennys 350€/kk
Joustoluotto 3000€ korko 5% lyhennys 100€/kk
Opintolaina 9000€ korko 2% lyhennys 50€/kk
Pikavippi 1000€ korko 20% lyhennys 200€/kk
Luottokorttivelka 1500€ korko 10% lyhennys 350€/kk
Joustoluotto 3000€ korko 5% lyhennys 450€/kk
Opintolaina 9000€ korko 2% lyhennys 50€/kk
Pikavippi 1000€ korko 20% lyhennys 200€/kk
Luottokorttivelka 1500€ korko 10% lyhennys 350€/kk
Joustoluotto 3000€ korko 5% lyhennys 450€/kk
Opintolaina 9000€ korko 2% lyhennys 500€/kk
Toki opintolainan korko on niin pieni, että kannattaa miettiä lyhentäisikö velkaa esim. 100€/kk ja laittaisikin 400€/kk säästöön uuden valkaantumisen estämiseksi tai pääoman säästämiseksi, esimerkiksi asunnon ostamista ajatellen.
Jos opintolainan korko on 2% ja lyhennät sitä 50€/kk, on lainan maksuaika 15 vuotta. Se on piiiiiiiitkä aika, mutta tuona aikana korkokustannukset ovat 1400€. Kukin päättäköön itse sen, kokeeko sen olevan vähän vai paljon rahaa. Jos opintolainan takaisinmaksua kirii niin, että laina-aika on puolet vähemmän, eli 7,5 vuotta (90kk), korkojen osuus tippuu alle seitsemään sataan euroon.
Tällä lumipallo tyylillä noiden kaikkien 14 500€ lainojen maksuun menee 30 kuukautta, eli 2,5 vuotta. Paitsi jos ajattelee, että lomarahoista ja veronpalautuksista vapautuisi esim. 1000€ ylimääräistä lainojen maksuun, lyhenisi aika kahteen vuoteen!
Ainoa asia jota itse voisin ajatella tekeväni toisin olisi nostaa luotolta ja joustoluotolta rahaa vipin maksamiseksi jos maksusuunnitelman tekeminen olisi hankalaa. Tämän järkevyydestä voidaa olla montaa mieltä. Kuitenkin se on varmaa, ettei se ole järkevää jos meinaat ottaa vipin uudelleen sen maksettuasi.
Itsehän tein juuri päin vastoin alkutaipaleellani. Silloin kun en ollut asioihin vielä perehtynyt ja velkataakkani tuntui mahdottomalta vippasin laskuja maksaakseni. Minulla on siis aikanaan ollut vippiä laskujen maksuun. Niillä vipeillä on maksettu myös opintolainan lyhennyksiä... No, oppia ikä kaikki.
Snowballingiin löytyy hieno laskuri netistä. Laskuriin pääset TÄSTÄ Laskurin avulla voit luoda myös maksusuunnitelman, joka aukeaa kivasti näytölle ja on siitä tulostettavissa.
Lähettänyt Taina klo 3.53 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: asiaa, asuntolaina, lukijan toive, pohdintaa, suunnitelmia, tavoitteita
tiistai 3. helmikuuta 2015
Taas oli ongelmia tickerin päivittämisessä. Kiukuspäissäni poistin ne kokonaan. Jatkossa aion avata tilanteen muilla keinoin. Olen suhteellisen tyytyväinen tammikuuhun. Vaikka kustannuksia on koitunut remontista, on kaikki mennyt budjetin rajoissa. Säästöön on mennyt ja lainaakin on maksettu. Tein taktisesti nyt niin, että nostin joustolta remonttirahaa 4000€, lähinnä pysyäkseni perillä siitä, mitä kustannuksia remppoihin liittyen on tullut. Säästöillä ja visoillakin olisin varmaan pärjännyt, mutta ajattelin, että kokonaisuutta on helpompaa hallita näin. Olkoonkin, että vastahan minä sen jouston maksoin pois... (huomaatko ironiaa...?)
Säästötili:+456,60€ muutos edellisestä kuusta +456,60€ (nämä rahat jäi 52viikon haasteesta 2014)
Nordnet: +111,77€ muutos edellisestä kuusta +111,77€
52 viikon säästöhaaste 2015: +71€ muutos edellisestä kuusta +71€
OP -rahasto:+235,38€ muutos edellisestä kuusta +115€
Eläkevakuutus: +5268,60€ muutos edellisestä kuusta +100€
Säästöt yhteensä: 6 143,35€
Säästöön tammikuussa 2015: 854,37€
Tavallaanhan tuo 2014 säästöhaasteen raha ei ole tammikuussa säästettyä, mutta päätin matkan jälkeen nuo jäljelle jääneet rahat sijoittaa puskuriin, joten puskuri käynnistyi kyllä kivasti. Jos niitä ei laske mukaan, meni säästöön kuitenkin mukavat 400€, ei huonosti sekään!
Velkaa yhteensä:62 456,04€ Velkaa maksettu tammikuussa 509€
Velkaa tehty lisää 4000€
1.2.2015 Asuntolainaa jäljellä 58 456€
Tein ylimääräisiä lyhennyksiä 180€ edestä ja koko laina-aikana ylimääräisiä lyhennyksiä on tehty jo 320€ edestä. Olen kirinyt melkein kuukauden laina-ajastani.
Lähettänyt Taina klo 4.27 3 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: 52, asuntolaina, kuluseuranta, seuranta, säästäminen
Uudemmat tekstit Vanhemmat tekstit Etusivu
#piirroshaaste 52 asiaa asuntolaina bloggaamisesta budjetti elämäntavat HAASTE historia huolestuttaa hups hyväntekeväisyys kekseliäisyys kotiprojekti kuluseuranta loma lukijan toive löpinää muiden blogeista opintovapaa ostos palkkapäivä pohdintaa rahavapaat remonttibudjetti seuranta sijoitus suunnitelmia säästäminen tavoitteita tositelkkaria triptyykki tunnustuksia tupakoinnin lopettaminen unelmia valaistus velkakatsaus verkkopankki vinkkejä yllätys
Sivun näyttöjä viimeisen 30 päivän aikana
Sitä saa mitä tilaa
Ylimääräiset lyhennykset 2 Asuntolainan ja pitkäai...
Ylimääräiset lyhennykset 1 Snowball ja pienet lainat
27.09.2022 PÄÄTÖS TYÖKYVYTTÖMYYSELÄKKEESTÄ "HYLKY"
Osakkeet tuottavat huonommin kuin riskitön korko
New book, Cycles for Investor published in Amazon
VelatOn - Kohti velatonta elämää ??
Sijoitusvuosi 2021 ja kohti vuotta 2022
P.Ohatta - Kolmevitosena eläkkeelle
Decorating a Cottage: Safety, Style and Selected Material
LG G2 (D802) – Design Stylish
Minä en shoppaa enää - Vuodatus.net
33-vuotias äippä kahden tenavan kansa
La Belle et la bete (2014)
Lauta kerrallaan... Säästämistä pikkuhiljaa kohti omia asetettuja tavoitteita
Kesähelteet ja pienet pintaremontit
My blog of not buying it
Juhlin ostolakkoani ostamalla pitsan ja siiderin
Näytä 5 Näytä kaikki
Teema: Vesileima. Teeman kuvien tekijä: friztin. Sisällön tarjoaa Blogger.